CELEX: 32020D2189
Language: bg
Date: 2020-12-18 00:00:00
Title: Решение (ЕС) 2020/2189 на Съвета от 18 декември 2020 година за предоставяне на разрешение на Нидерландия да въведе специална мярка за дерогация от членове 168 и 168а от Директива 2006/112/ЕО относно общата система на данъка върху добавената стойност

23.12.2020   
               
               
                  BG
               
               
                  Официален вестник на Европейския съюз
               
               
                  L 434/1
               
            
         РЕШЕНИЕ (ЕС) 2020/2189 НА СЪВЕТА
         от 18 декември 2020 година
         за предоставяне на разрешение на Нидерландия да въведе специална мярка за дерогация от членове 168 и 168а от Директива 2006/112/ЕО относно общата система на данъка върху добавената стойност
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395, параграф 1, първа алинея от нея,
         като взе предвид предложението на Европейската комисия,
         като има предвид, че:
         
                     (1)
                  
                  
                     В членове 168 и 168а от Директива 2006/112/ЕО се урежда правото на данъчно задължените лица да приспадат данъка върху добавената стойност (ДДС), който е начислен върху стоките и услугите, използвани за целите на техните облагаеми сделки.
                  
               
                     (2)
                  
                  
                     С писмо, заведено в Комисията на 30 юли 2020 г., Нидерландия поиска разрешение да въведе специална мярка за дерогация от членове 168 и 168а от Директива 2006/112/ЕО („специалната мярка“), за да изключи дължимия ДДС върху стоките и услугите от правото на приспадане ДДС, когато тези стоки и услуги се използват повече от 90 % за личните цели на данъчно задълженото лице или на неговите служители, или — най-общо — за нестопански цели или за неикономически дейности.
                  
               
                     (3)
                  
                  
                     Съгласно член 395, параграф 2, втора алинея от Директива 2006/112/ЕО с писмо от 10 септември 2020 г. Комисията препрати на останалите държави членки отправеното от Нидерландия искане. С писмо от 11 септември 2020 г. Комисията уведоми Нидерландия, че разполага с цялата информация, която счита за необходима за за разглеждане на искането.
                  
               
                     (4)
                  
                  
                     Целта на специалната мярка е да се опрости процедурата по събиране на ДДС и да се предотвратят определени форми на отклонение от данъчно облагане или избягване на данъци. Размерът на данъка, дължим на етапа на крайното потребление, е засегнат само в незначителна степен.
                  
               
                     (5)
                  
                  
                     Съгласно информацията, представена от Нидерландия, правното и фактическото положение обосновават прилагането на специалната мярка. Поради това на Нидерландия следва да се разреши да въведе специалната мярка, но за ограничен срок — до 31 декември 2023 г. Ограничението във времето следва да бъде достатъчно за да може да се направи преглед на нейната необходимост и ефективност, както и на съотношението между използването на даден актив за стопански и за нестопански цели, върху което се основава мярката.
                  
               
                     (6)
                  
                  
                     Ако Нидерландия сметне, че е необходимо срокът на действие на специалната мярка да бъде удължен и след 2023 г., тя следва да представи на Комисията до 31 март 2023 г. искане за удължаване на срока, придружено от доклад за прилагането на специалната мярка, който включва преглед на прилаганото съотношение.
                  
               
                     (7)
                  
                  
                     Специалната мярка ще има само незначително въздействие върху общия размер на данъка, събиран на етапа на крайното потребление, и няма да се отрази неблагоприятно върху собствените ресурси на Съюза, формирани от ДДС.
                  
               
                     (8)
                  
                  
                     Поради това е целесъобразно да се разреши на Ниделандия да прилага специалната мярка до 31 декември 2023 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Чрез дерогация от членове 168 и 168а от Директива 2006/112/ЕО на Нидерландия се предоставя разрешение да изключи от правото на приспадане на ДДС, дължим върху стоките и услугите, когато тези стоки и услуги се използват повече от 90 % за личните нужди на данъчно задълженото лице или на неговите служители, или — най-общо — за нестопански цели или за неикономически дейности.
         
         
            Член 2
            Настоящото решение поражда действие в деня на нотифицирането му.
            Прилага се от 1 януари 2021 г. до 31 декември 2023 г.
            Всяко искане за предоставяне на разрешение за удължаване на срока на действие на специалната мярка, разрешена съгласно настоящото решение, се представя на Комисията до 31 март 2023 г.
            Искането се придружава от доклад за прилагането на специалната мярка, който включва преглед на съотношението, прилагано спрямо правото на приспадане на ДДС въз основа на настоящото решение.
         
         
            Член 3
            Адресат на настоящото решение е Кралство Нидерландия.
         
         
            Съставено в Брюксел на 18 декември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  ОВ L 347, 11.12.2006 г., стр. 1.